paragraph_text: San Felipe Indijanci, pueblo pleme američkih Indijanaca porodice Keresan sa zapadne obale rijeke Rio Grande, oko 30 milja sjeverno od Albuquerquea u Novom Meksiku. Pueblo Katishtya kako ga zovu Indijanci izgrađen je u prvoj polovici 18. stoljeća, a točna lokacija izvornog puebla nije poznata. Slično kao i Santo Domingo, i pueblo San Felipe spada u najkonzervativnija naselja i pueblo plemena.